રાજ્ય સરકારે ડિસેમ્બર 2015 માં નવસારી અર્બન ડેવલપમેન્ટ ઓથોરિટી (નુડા)ની રચના કરી હતી. તે સમયે નુડામાં 97 ગામો અને 2 શહેરો સામેલ કરવામાં આવ્યા હતા.જોકે વધુ પડતા અને શહેરથી દૂરના ગામોનો નુડામાં સમાવેશ કરવામાં આવતા ઘણા ગામોમાંથી નુડાનો વિરોધ થયો હતો. વિરોધને લઇને રાજ્ય સરકારે નુડાનું પુન: જાહેરનામું બહાર પાડવું પડ્યું હતુ. જાહેરનામામાં ઘણા ગામોને કાઢી નાંખી 24 ગામો અને 2 શહેરોને નુડામાં રાખવામાં આવ્યા હતા.